CELEX: 62008CN0314
Language: el
Date: 2008-07-14 00:00:00
Title: Υπόθεση C-314/08: Αίτηση για την έκδοση προδικαστικής αποφάσεως, την οποία υπέβαλε το Wojewódzki Sąd Admlinistracyjny (Πολωνία) στις 14 Ιουλίου 2008 — Krzysztof Filipiak κατά Dyrektor Izby Skarbowej w Poznaniu

27.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/8
            
         Αίτηση για την έκδοση προδικαστικής αποφάσεως, την οποία υπέβαλε το Wojewódzki Sąd Admlinistracyjny (Πολωνία) στις 14 Ιουλίου 2008 — Krzysztof Filipiak κατά Dyrektor Izby Skarbowej w Poznaniu
   (Υπόθεση C-314/08)
   (2008/C 247/14)
   Γλώσσα διαδικασίας: η πολωνική
   Αιτούν δικαστήριο
   Wojewódzki Sąd Admlinistracyjny
   Διάδικοι στην υπόθεση της κύριας δίκης
   
      Προσφεύγων: Krzysztof Filipiak.
   
      Καθού: Dyrektor Izby Skarbowej w Poznaniu.
   Προδικαστικά ερωτήματα
   
               1)
            
            
               Έχει η απορρέουσα από το άρθρο 43, πρώτο και δεύτερο εδάφιο, της Συνθήκης περί ιδρύσεως της Ευρωπαϊκής Κοινότητας επιταγή την έννοια ότι δεν επιτρέπει την εφαρμογή του άρθρου 26, παράγραφος 1, σημείο 2, του πολωνικού νόμου της 26ης Ιουλίου 1991 περί φόρου εισοδήματος φυσικών προσώπων (ustawa o podatku dochodowym od osób fizycznych), το οποίο περιορίζει το δικαίωμα εκπτώσεως από τη βάση υπολογισμού του φόρου εισοδήματος του ποσού των εισφορών υποχρεωτικής κοινωνικής ασφαλίσεως αποκλειστικώς στις εισφορές που καταβάλλονται βάσει διατάξεων του εθνικού δικαίου, καθώς και του άρθρου 27b, παράγραφος 1, του νόμου της 26ης Ιουλίου 1991 περί φόρου εισοδήματος φυσικών προσώπων, οι οποίες περιορίζουν το δικαίωμα εκπτώσεως από τη βάση υπολογισμού του φόρου εισοδήματος του ποσού των εισφορών υποχρεωτικής ασφαλίσεως κατά ασθενείας αποκλειστικώς στις εισφορές που καταβάλλονται βάσει διατάξεων του εθνικού δικαίου, στην περίπτωση κατά την οποία ο πολωνός υπήκοος, ο οποίος υπέχει πλήρη φορολογική υποχρέωση στην Πολωνία, καταβάλλει επίσης, από τα υποκείμενα στον φόρο στην Πολωνία έσοδά του, εισφορές στην υποχρεωτική κοινωνική ασφάλιση και ασφάλιση κατά ασθενείας εντός άλλου κράτους μέλους, λόγω ασκούμενης εκεί επαγγελματικής δραστηριότητας, οι οποίες δεν αφαιρούνται από τα έσοδα ή δεν εκπίπτουν από τον φόρο;
            
         
               2)
            
            
               Έχουν η αρχή της υπεροχής του κοινοτικού δικαίου και οι απορρέουσες από το άρθρο 10, καθώς και από το άρθρο 43, πρώτο και δεύτερο εδάφιο, της Συνθήκης περί ιδρύσεως της Ευρωπαϊκής Κοινότητας επιταγές την έννοια ότι υπερτερούν των διατάξεων του άρθρου 91, παράγραφοι 2 και 3, και του άρθρου 190, παράγραφοι 1 και 3, του Συντάγματος της Δημοκρατίας της Πολωνίας (Dz. U. [Dziennik Ustaw, Εφημερίδα της Κυβερνήσεως] 1997, Nr. 14, Pos. 176, όπως έχει αναθεωρηθεί), καθόσον εκδοθείσα βάσει αυτών των διατάξεων μετατέθηκε σε μεταγενέστερο χρονικό σημείο η έναρξη των αποτελεσμάτων αποφάσεως του Συνταγματικού Δικαστηρίου;